钦定古今图书集成/明伦汇编/氏族典/第177卷 > 田渭
## 钦定古今图书集成/明伦汇编/氏族典/第177卷 > 田渭

按《万姓统谱》：“渭字伯清，缙云人。举进士，调辰州教授。
五溪人皆向学自渭始。”后在朝八年，以廉靖自持，故
旧多居要路。渭耻私附，前后奏对十馀疏，如固国本、
正风俗、审机会、变役法，多当世要务。淳熙丁未，除浙
东提举常平直。岁大歉，渭究心荒政，罢苛敛，除民瘼
台、婺、处三州户科茶税及五等差夫迎送之扰，渭并
奏罢之，民赖以安。